На основу члана 54 став 2. и члана 56 став 1. Закона о локалној самоуправи ( „Службени гласник РС“, бр.129/2007 и 83/2014-др. закон) и члана 72 став 1. Статута општине Гаџин Хан („Службени лист града Ниша“, бр.63/2008, 31/2011, 46/2012 и 36/2013)

Општинско веће општине Гаџин Хан на 74. ( седамдесетчетвртој) седници одржаној дана 06.октобра 2014. године, доноси

**О Д Л У К У**

о расписивању јавног огласа за избор кандидата

за начелника општинске управе општине Гаџин Хан

1. **РАСПИСУЈЕ СЕ** јавни оглас за избор кандидата за начелника Општинске управе општине Гаџин Хан за период од 5 година.
2. Текст јавног огласа саставни је део ове одлуке.
3. Јавни оглас објавити посредством националне службе за запошљавање.

Број:06-618/2014-III

У Гаџином Хану, 06. октобра 2014. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић

ОПШТИНСКО ВЕЋЕ ОПШТИНЕ ГАЏИН ХАН

Објављује

ЈАВНИ ОГЛАС

за изборт кандидата за начелника

Општинске управе општине Гаџин Хан

на период од 5 ( пет) година

УСЛОВИ КОЈЕ КАНДИДАТ МОРА ДА ИСПУЊАВА:

**Посебни услови из члана 54. став 2. Закона о локалној самоуправи:**

**-**високо образовање стечено на студијама другог степена (дипломске, академске студије – мастер) у образовно научном пољу правних наука, односно на основним студијама у трајању од најмање 4 године-дипломирани правник, по раније важећим прописима,

-положен испит за рад у органима државне управе, с тим што су обавезе полагања стручног испита ослобођена лица са положеним правосудним испитом, као и лица са положеним стручним испитом за рад у другим органима ако програм тог испита одговара програму стручног испита запослених у органима државне управе, сходно члану 89. став 2. Закона о државној управи,

-најмање 5 година радног искуства у струци.

**Општи услови из члана 6. Закона о радним односима у државним органима:**

-да је кандидат држављанин Републике Србије,

-да је пунолетан,

-да поседује општу здравствену способност,

-да није осуђиван за кривично дело на безусловну казну затвора од најмање шест месеци или за кажњиво дело које га чини неподобним за обављање послова у државном органу.

**Уз пријаву са краћом биографијом кандидат је дужан да достави:**

-доказ о завршеном високом образовању из области правних наука,

-уверење о држављанству ,

-извод из матичне књиге рођених,

-уверење из казнене евиденције МУП-а (не старије од 6 (шест) месеци) да није осуђиван за кривично дело на безусловну казну затвора од најмање шест месеци или за кажњиво дело које га чини неподобним за обављање послова у државном органу,

-уверење основног и вишег суда ( не старије од шест месеци) да против њега није покренута истрага и да није подигнута оптужница,

-уверење о положеном стручном испиту за рад у органима државне управе, или уверење о положеном правосудном испиту, или уверење о положеном испиту за рад у другим органима са доказом да програм тог испита одговара програму стручног испита запослених у органима државне управе,

-доказ о радном искуству струци ( потврда, решење или други акт на основу ког се може утврдити на којим пословима и са којом стручном спремом је стечено искуство у струци) и

-уверење о општој здравственој способности.

**Сва документа потребно је доставити у оригиналу или у овереној копији.**

**Рок за подношење пријава са траженом документацијом је 8 (осам) дана од дана објављивања јавног огласа у публикацији „ Послови“.**

Пријаве са траженом документацијом слати на адресу: Општинско веће општине Гаџин Хан, 18240 Гаџин Хан, ул. Милоша Обилића бб, са назнаком: „ Пријава на јавни оглас за избор кандидата за начелника-не отварати“.

Неблаговремене и непотпуне пријаве неће се узети у разматрање.

Контакт: општина Гаџин Хан, ул. Милоша Обилића бб, тел. 018/860-112, факс:018/861-100, info@gadzinhan.rs